techiaith/cofnodycynulliad_en-cy huggingface dataset:
English: Yes, I would, and I'd like to thank the Member for raising this important issue, and perhaps invite her to write to me formally regarding the bus service from Tredegar to Aberdare, which I'd like to take a closer look at, if I may, and perhaps make representations on behalf of her constituents. Further devolution in respect of the traffic commissioner's functions over bus registration will give us the opportunity to consider changing how bus services are delivered right across the country for the future, and to ensure that services are designed to meet the needs of passengers in accessing employment opportunities in the key services. We're also facilitating quality bus partnerships. We are growing our TrawsCymru service, and we are ensuring that our funding is directly linked to improving quality through the introduction of quality standards as of next year.
Welsh: Byddwn, a hoffwn ddiolch i'r Aelod am grybwyll y mater pwysig hwn, ac efallai y caf ei gwahodd i ysgrifennu ataf yn ffurfiol ynglŷn â'r gwasanaeth bws o Dredegar i Aberdâr, gan y byddwn yn hoffi edrych yn fanylach arno, os caf, a chyflwyno sylwadau efallai ar ran ei hetholwyr. Bydd datganoli pellach mewn perthynas â swyddogaethau'r comisiynydd traffig dros gofrestru bysiau yn rhoi cyfle i ni ystyried newid y modd y mae gwasanaethau bws yn cael eu darparu ar draws y wlad ar gyfer y dyfodol, a sicrhau bod gwasanaethau yn cael eu cynllunio i ateb anghenion teithwyr o ran mynediad at gyfleoedd cyflogaeth yn y gwasanaethau allweddol. Rydym hefyd yn hwyluso partneriaethau bysiau o ansawdd. Rydym yn ehangu ein gwasanaeth TrawsCymru, ac rydym yn sicrhau bod ein cyllid yn gysylltiedig yn uniongyrchol â gwella ansawdd drwy gyflwyno safonau ansawdd y flwyddyn nesaf.
English: Yes. It is now three years since the launch of 'The Welsh Government Strategy for Tourism 2013-2020 Partnership for Growth'. This sets a 10 per cent growth in real terms in respect of overnight visitor expenditure in Wales by 2020, and we are on track to exceed that growth.
Welsh: Gwnaf. Mae tair blynedd wedi bod bellach ers lansio 'Partneriaeth ar gyfer Twf: Strategaeth Twristiaeth Llywodraeth Cymru 2013-2020'. Mae hwn yn gosod twf o 10 y cant mewn termau real mewn perthynas â gwariant ymwelwyr dros nos yng Nghymru erbyn 2020, ac rydym ar y trywydd iawn i ragori ar y twf hwnnw.
English: Thank you, Cabinet Secretary. The 'Wish You Were Here' study found that music tourism from festivals and concerts generates up to £113 million annually for the Welsh economy. Our ability to attract more events, conferences and festivals will be boosted by the international convention centre, built as a joint project between the Celtic Manor and Welsh Government, when it opens in Newport. Designed to attract major events from across the world, it will rival any convention centre in Europe. Smaller festivals, which are a mix of music, art, literature and comedy, like the one in my own constituency in Caerleon, also play an important role. What support and encouragement can the Welsh Government give to attract large-scale events to Wales while also supporting grass-roots festivals that add to the rich variety of our cultural life?
Welsh: Diolch i chi, Ysgrifennydd y Cabinet. Canfu astudiaeth 'Wish You Were Here' fod twristiaeth cerddoriaeth gwyliau a chyngherddau yn cynhyrchu hyd at £113 miliwn y flwyddyn i economi Cymru. Bydd ein gallu i ddenu mwy o ddigwyddiadau, cynadleddau a gwyliau yn cael hwb gan y ganolfan gynadledda ryngwladol, a adeiladwyd fel prosiect ar y cyd rhwng y Celtic Manor a Llywodraeth Cymru, pan fydd yn agor yng Nghasnewydd. Bydd y ganolfan gystal ag unrhyw ganolfan gynadledda arall yn Ewrop ac fe'i cynlluniwyd i ddenu digwyddiadau mawr o bob cwr o'r byd. Mae gwyliau llai, sy'n gymysgedd o gerddoriaeth, celf, llenyddiaeth a chomedi, fel yr un yn fy etholaeth fy hun yng Nghaerllion, hefyd yn chwarae rhan bwysig. Pa gefnogaeth ac anogaeth y gall Llywodraeth Cymru ei roi i ddenu digwyddiadau mawr i Gymru gan gefnogi gwyliau llawr gwlad hefyd sy'n ychwanegu at amrywiaeth gyfoethog ein bywyd diwylliannol?
English: Yes, this is a very interesting area of work. I actually asked my officials to carry out some research concerning the most inclusive forms of artistic activities and it was found that smaller festivals and musical concerts are actually the activities, the events, that people are most likely to go to from right across the socioeconomic spectrum. So, I'm very keen to ensure that we do maximise opportunities for local community festivals and concerts to grow. We're committed to attracting more major international sporting and cultural events to Wales, especially those that help to maximise the return on investment in existing and in planned facilities. We're particularly keen to attract those events that offer an opportunity to volunteers to become participants. In the coming years, with our support, Wales will host some of the world's biggest and most prestigious events, such as the Champions League final and the Volvo Ocean Race. Alongside these global brands, we're also supporting a thriving portfolio of local and regional cultural events and festivals, such as the Machynlleth Comedy Festival, the Good Life Experience, the Iris Prize and Focus Wales and also, of course, RawFfest.
Welsh: Ie, mae hwn yn faes gwaith diddorol iawn. Mewn gwirionedd, gofynnais i fy swyddogion wneud rhywfaint o ymchwil ar y mathau mwyaf cynhwysol o weithgareddau celfyddydol a chanfuwyd mai'r gwyliau llai a'r cyngherddau cerddorol mewn gwirionedd yw'r gweithgareddau, y digwyddiadau, y mae pobl yn fwyaf tebygol o fynd iddynt o bob rhan o'r sbectrwm economaidd-gymdeithasol. Felly, rwy'n awyddus iawn i sicrhau ein bod yn gwneud y mwyaf o'r cyfleoedd i alluogi gwyliau cymunedol lleol a chyngherddau i ehangu. Rydym wedi ymrwymo i ddenu mwy o ddigwyddiadau chwaraeon rhyngwladol mawr a digwyddiadau diwylliannol i Gymru, yn enwedig y rhai sy'n helpu i wneud y mwyaf o elw ar fuddsoddiad mewn cyfleusterau sy'n bodoli eisoes ac wedi'u cynllunio. Rydym yn arbennig o awyddus i ddenu'r digwyddiadau sy'n cynnig cyfle i wirfoddolwyr ddod yn gyfranogwyr. Yn y blynyddoedd i ddod, gyda'n cymorth, bydd Cymru'n cynnal rhai o ddigwyddiadau mwyaf a mwyaf mawreddog y byd, megis rownd derfynol Cynghrair y Pencampwyr a Ras Volvo Ocean. Ochr yn ochr â'r brandiau byd-eang hyn, rydym hefyd yn cefnogi portffolio ffyniannus o ddigwyddiadau a gwyliau diwylliannol lleol a rhanbarthol, fel Gŵyl Gomedi Machynlleth, y Good Life Experience, Gwobr Iris a Ffocws Cymru a hefyd, wrth gwrs, GwylGrai.
English: Thank you for that response, Minister. Following the Brexit vote, is the electrification of the railway from London to Swansea still going to happen?
Welsh: Diolch yn fawr am yr ateb yna, Weinidog. Wedi pleidlais Brexit, a ydy trydaneiddio'r rheilffordd o Lundain i Abertawe yn dal yn saff o ddigwydd?
English: Well, we have been assured by the UK Government - or, we were assured before the referendum took place - that all investment that was due to come from the EU would come from the UK Government. We expect every penny to come. We expect every contract that was signed or agreed to prior to the Brexit vote to be honoured, and it is my hope that we will see - and I expect to see - electrification of that line, which fuels the regional economy of south Wales and the Swansea bay area.
Welsh: Wel, mae Llywodraeth y DU wedi ein sicrhau - neu, cawsom sicrwydd cyn y refferendwm - y byddai pob buddsoddiad a oedd i fod i ddod gan yr UE yn dod gan Lywodraeth y DU. Rydym yn disgwyl pob ceiniog. Rydym yn disgwyl y cedwir at bob contract a lofnodwyd neu a gytunwyd cyn y bleidlais i adael yr UE, ac rwy'n gobeithio gweld - ac rwy'n disgwyl gweld - trydaneiddio'r rheilffordd honno sy'n bwydo economi ranbarthol de Cymru ac ardal bae Abertawe.
English: We now move to item 2 on our agenda, questions to the Cabinet Secretary for Health, Well-being and Sport. The first question is from Janet Finch-Saunders.
Welsh: Rŷm ni nawr yn symud i eitem 2 ar yr agenda, sef y cwestiynau i Ysgrifennydd y Cabinet dros Iechyd, Llesiant a Chwaraeon, a'r cwestiwn cyntaf, Janet Finch-Saunders.
English: Thank you for the question. I'm pleased with the significant progress made by the Welsh Ambulance Services NHS Trust in implementing the organisational changes to the service recommended by the McClelland review. In May, the target for responses to the red category of the most life-threatening emergencies had been met or exceeded for the eighth month in a row with 75.5 per cent being answered within the target time.
Welsh: Diolch am y cwestiwn. Rwy'n falch o'r cynnydd sylweddol a wnaed gan Ymddiriedolaeth GIG Gwasanaethau Ambiwlans Cymru ar weithredu'r newidiadau trefniadol i'r gwasanaeth a argymhellwyd gan adolygiad McClelland. Ym mis Mai, cyrhaeddwyd neu rhagorwyd ar y targed ar gyfer ymateb i gategori coch yr argyfyngau sy'n bygwth bywyd fwyaf am yr wythfed mis yn olynol gyda 75.5 y cant yn cael eu hateb o fewn yr amser targed.
English: Thank you for the question. I think it is important to try and understand how best to deal with concerns people raise when ringing call handlers. I can't speak for every other emergency service and the way they deal with matters - of course, one of them is not currently devolved - but I do expect that, in examining all the information of the ambulance quality indicators and looking at the review of the new model that we have that will come up this autumn, there is a proper opportunity to look again and to review to see if we have appropriate questions being asked to make sure that people are then dealt with sensitively as well. If people do feel that they have constituents who have not been handled in a sensitive manner, I'd be happy to receive those comments and questions if you haven't already taken them up with the Welsh Ambulance Services NHS Trust.
Welsh: Diolch am y cwestiwn. Credaf ei bod yn bwysig ceisio deall y ffordd orau o ymdrin â'r pryderon sydd gan bobl wrth ffonio pobl sy'n ateb galwadau brys. Ni allaf siarad dros y gwasanaethau brys eraill a'r ffordd y maent yn ymdrin â materion - wrth gwrs, mae un ohonynt heb ei ddatganoli ar hyn o bryd - ond wrth archwilio holl wybodaeth y dangosyddion ansawdd ambiwlans ac edrych ar yr adolygiad o'r model newydd sydd gennym a fydd yn cael sylw yn ystod yr hydref, rwy'n disgwyl y bydd cyfle priodol i edrych eto ac adolygu i weld a oes gennym gwestiynau priodol yn cael eu gofyn i wneud yn siŵr hefyd fod pobl yn cael eu trin mewn modd sensitif. Os yw pobl yn teimlo bod ganddynt etholwyr nad ydynt wedi cael eu trin mewn modd sensitif, byddwn yn hapus i dderbyn y sylwadau a'r cwestiynau hynny os nad ydych eisoes wedi eu dwyn i sylw Ymddiriedolaeth GIG Gwasanaethau Ambiwlans Cymru.
English: The Cabinet Secretary will be aware of the developments of the Choose Well campaign, which has been promoted jointly by a number of health boards, the ambulance trust, Welsh Government, trade unions and other organisations, as you know. The campaign encourages the public to stop and think before calling an ambulance for non-emergency or life-threatening conditions, or before turning up to A&E with relatively minor complaints and ailments. Instead, the public are encouraged to refer to pharmacists, GPs, NHS Direct and other alternative care pathways, thus freeing up ambulances to respond to red 1 calls and relieve pressure on A&E. Does the Cabinet Secretary agree with me that this campaign has been a contributory factor in alleviating some of the pressures, but the marginal increase in the overall number of emergency calls being received by the ambulance service highlights the need for continued widespread support and publicity in the drive to educate the public on the appropriate use of emergency services?
Welsh: Bydd Ysgrifennydd y Cabinet yn ymwybodol o'r datblygiadau yn yr ymgyrch Dewis Doeth, a hyrwyddwyd ar y cyd gan nifer o fyrddau iechyd, yr ymddiriedolaeth ambiwlans, Llywodraeth Cymru, undebau llafur a sefydliadau eraill, fel y gwyddoch. Mae'r ymgyrch yn annog y cyhoedd i feddwl cyn ffonio am ambiwlans ar gyfer cyflyrau nad ydynt yn rhai brys neu gyflyrau nad ydynt yn bygwth bywyd, neu i feddwl cyn mynd i'r adran ddamweiniau ac achosion brys gyda chwynion ac anhwylderau cymharol fach. Yn lle hynny, anogir y cyhoedd i geisio cymorth fferyllwyr, meddygon teulu, Galw Iechyd Cymru a dilyn llwybrau gofal eraill amgen, gan ryddhau ambiwlansys i ymateb i alwadau coch 1 a lleihau'r pwysau ar adrannau damweiniau ac achosion brys. A yw Ysgrifennydd y Cabinet yn cytuno bod yr ymgyrch hon wedi bod yn ffactor sydd wedi cyfrannu at liniaru rhywfaint o'r pwysau, ond bod y cynnydd ymylol yn nifer cyffredinol y galwadau brys sy'n cael eu hateb gan y gwasanaeth ambiwlans yn amlygu'r angen am gefnogaeth a chyhoeddusrwydd eang parhaus yn yr ymgyrch i addysgu'r cyhoedd ar y defnydd priodol o'r gwasanaethau brys?
English: Yes. Thank you for the question. You make a completely fair point about how we encourage and equip the public to make more informed choices, to access healthcare appropriately so that if you don't need the precious resource of an emergency ambulance response, there are other alternatives available to you and how you access those is easily understood and available. So, there is more work that we need to do to make sure that that information is available, as well as wanting the public to engage in that information. I'm grateful to all of the key stakeholders, including your former employer, for actually trying to positively highlight the Choose Well service and the information that is available so that people can make that properly informed choice.
Welsh: Ydw. Diolch am y cwestiwn. Rydych yn gwneud pwynt cwbl deg ynglŷn â'r ffordd rydym yn annog ac yn arfogi'r cyhoedd i wneud dewisiadau mwy gwybodus, i wneud defnydd priodol o ofal iechyd, fel bod dewisiadau eraill ar gael i chi os nad ydych angen adnodd gwerthfawr ymateb ambiwlans brys, ac mae gwybodaeth am sut i ddod o hyd i'r rheini yn hawdd i'w ddeall ac ar gael yn hawdd. Felly, mae angen i ni wneud mwy o waith er mwyn sicrhau bod y wybodaeth honno ar gael, yn ogystal â bod eisiau i'r cyhoedd wneud defnydd o'r wybodaeth honno. Rwy'n ddiolchgar i'r holl randdeiliaid allweddol, gan gynnwys eich cyn-gyflogwr, am geisio tynnu sylw'n gadarnhaol at y gwasanaeth Dewis Doeth a'r wybodaeth sydd ar gael, er mwyn i bobl wneud y dewis gwybodus a phriodol hwnnw.
English: How many times in the eight months that you were talking about, Cabinet Secretary, have the targets been met in the Hywel Dda health board area? And, who's responsible for that failure?
Welsh: Sawl gwaith yn ystod yr wyth mis roeddech chi'n sôn amdanynt, Ysgrifennydd Cabinet, a ydy'r targedau wedi'u cyfarfod yn ardal bwrdd iechyd Hywel Dda? A phwy sy'n gyfrifol am y methiant hwnnw?
English: I expect to see further improvements in response times in every single health board area -
Welsh: Rwy'n disgwyl gweld gwelliannau pellach yn yr amseroedd ymateb ym mhob ardal bwrdd iechyd unigol -
English: How many times?
Welsh: Sawl gwaith?
English: And I expect, when we see the next series of quality indicators in the next quarterly report at the end of July, that you'll see I'm optimistic that Hywel Dda will have hit its response times, because it hasn't always done so at the start of the pilot. This was part of the recognition of where we are. Across the whole of Wales, we're hitting the target. The challenge is, in those areas where we're not doing so, what could we and should we do about it? That is 'we' in its broader sense. It's about what the ambulance service does; it's about what the commissioners of the service do and it's also, actually, about understanding what community first responders do as well, because it isn't just an issue for rural Wales and, often, community first responders are the first port of call in getting someone the help they need initially, on the scene. That's especially relevant in rural Wales, so I'm really pleased to see that the Welsh Ambulance Services NHS Trust are working with St John's Ambulance to develop a new pathway and a new model for community first responders and the service that they can provide. I actually think that if you bear with us, you'll see further improvements in Hywel Dda and other parts of Wales, that I'm sure will better serve you and your constituents.
Welsh: Ac rwy'n disgwyl, pan welwn y gyfres nesaf o ddangosyddion ansawdd yn yr adroddiad chwarterol nesaf ar ddiwedd mis Gorffennaf, y byddwch yn gweld fy mod yn obeithiol y bydd Hywel Dda wedi cyrraedd ei dargedau amseroedd ymateb, gan nad yw wedi gwneud hynny bob tro ar ddechrau'r cynllun peilot. Roedd hyn yn rhan o'r gydnabyddiaeth o'r hyn yw ein sefyllfa. Ledled Cymru gyfan, rydym yn cyrraedd y targed. Yn yr ardaloedd lle nad ydym yn gwneud hynny, yr her yw beth y gallem ac y dylem ei wneud am y peth? A 'ni' yn yr ystyr ehangach yw hynny. Mae'n ymwneud â'r hyn y mae'r gwasanaeth ambiwlans yn ei wneud; mae'n ymwneud â'r hyn y mae comisiynwyr y gwasanaeth yn ei wneud, ac mae hefyd yn ymwneud â deall yr hyn y mae ymatebwyr cyntaf cymunedol yn ei wneud, yn ogystal, oherwydd nid mater i gefn gwlad Cymru yn unig yw hyn ac yn aml, ymatebwyr cyntaf cymunedol yw'r man galw cyntaf i gael yr help sydd ei angen ar rywun yn y lle cyntaf, yn y fan a'r lle. Mae hynny'n arbennig o berthnasol yng nghefn gwlad Cymru, felly rwy'n wirioneddol falch o weld bod Ymddiriedolaeth GIG Gwasanaethau Ambiwlans Cymru yn gweithio gydag Ambiwlans Sant Ioan i ddatblygu llwybr newydd a model newydd ar gyfer ymatebwyr cyntaf cymunedol a'r gwasanaeth y gallant ei ddarparu. Os byddwch yn amyneddgar â ni, rwy'n meddwl o ddifrif y gwelwch welliannau pellach yn Hywel Dda a rhannau eraill o Gymru a fydd yn eich gwasanaethu chi a'ch etholwyr yn well rwy'n siŵr.
English: I thank the Member for the question. I am encouraged to see further improvements in performance against the four-hour target and a reduction in lengthy waits during May. Despite daily attendances rising by 8 per cent when compared with the previous month, eight out of 10 patients spent fewer than eight hours in emergency departments from arrival until admission, transfer or discharge. I have made clear, as has the NHS Wales chief executive, that further improvements are expected.
Welsh: Diolch i'r Aelod am y cwestiwn. Caf fy nghalonogi wrth weld gwelliannau pellach yn y perfformiad yn erbyn y targed pedair awr a gostyngiad mewn amseroedd aros hir yn ystod mis Mai. Er bod derbyniadau dyddiol wedi codi 8 y cant o'i gymharu â'r mis blaenorol, treuliodd 8 o bob 10 claf lai nag wyth awr mewn adrannau achosion brys rhwng cyrraedd a chael eu derbyn, eu trosglwyddo neu eu rhyddhau. Rwyf wedi dweud yn glir, fel y mae prif weithredwr GIG Cymru, fod disgwyl gwelliannau pellach.
English: You will have received, as I have received, a letter from a former nurse who has broad clinical experience. She also was a non-executive member of the north Wales health service. In the letter she described what she saw in the Wrexham Maelor emergency department last month. She mentions in her letter a shortage of staff, a shortage of beds and the impact of that on the ability of patients to access the treatment they required in a timely manner, and to move through the system and ultimately leave hospital. In her professional opinion, she says that it's inevitable that a continuation of that situation will lead to fatalities. That's a very serious accusation, but would you agree that until we see more appropriate staffing levels, and until we see more beds in the system, then the likelihood of seeing an end to some of the scenes that she describes in the letter is remote?
Welsh: Mi fyddwch chi wedi derbyn, fel yr ydw i, lythyr gan gyn-nyrs sydd â phrofiad clinigol eang. Mae hefyd yn gyn-gyfarwyddwr anweithredol o fewn y gwasanaeth iechyd yng ngogledd Cymru. Yn y llythyr, mae hi'n disgrifio'r hyn a welodd hi yn uned ddamweiniau Wrecsam Maelor fis diwethaf. Mae hi'n cyfeirio yn ei llythyr at ddiffyg staff, at ddiffyg gwelyau ac effaith hynny ar allu cleifion i gael y driniaeth yr oeddent ei hangen yn amserol ac, wrth gwrs, i symud ymlaen yn y system a gadael yr ysbyty yn y pen draw. Yn ei barn broffesiynol hi, mae hi'n dweud ei bod hi'n anochel y byddai parhad o'r sefyllfa honno yn y pen draw yn arwain at farwolaethau. Mae hynny, wrth gwrs, yn honiad difrifol iawn, ond a ydych chi'n cytuno, nes inni weld lefelau mwy addas o staffio a nes inni weld mwy o welyau o fewn y system, yna mae'r tebygrwydd o weld diwedd ar rai o'r golygfeydd y mae hi'n eu disgrifio yn ei llythyr yn fach iawn?
English: Thank you for the question. I think it's fair to say we need a whole-system response to the challenges that are being faced. So, it's about: how are people conveyed to an emergency department, going back to Dawn Bowden's question earlier, to ensure people make an informed choice about what to do? It's also about how primary care have tooled up to deal with unscheduled care, to make sure that people who can be seen and treated within their community setting and don't need to go into an emergency department in the first place - . Then, of course, it is about what happens in the transfer between ambulances and hospitals, where people are there and need to be there. What we do need to then make sure is that flow takes place through the whole hospital system and out of the back door; that's then the point about delayed transfers of care within the NHS and with social care too. So, I recognise that all of those things have an impact. Staffing levels and bed numbers are only part of the challenge, and we do need to look at it in its whole sense. That's why the unscheduled care board does look at this through that whole-systems approach. I was really pleased to attend the seasonal planning forum event last week where, actually, that whole-systems approach was in evidence, and, also, all partners were there to discuss what they needed to do to improve the whole system for the benefit of the patient and the staff working in the system.
Welsh: Diolch am y cwestiwn. Rwy'n credu ei bod yn deg dweud ein bod angen ateb ar sail system gyfan i'r heriau sy'n ein hwynebu. Felly, mae'n ymwneud â: sut y caiff pobl eu cyfeirio at adran achosion brys, gan fynd yn ôl at gwestiwn Dawn Bowden yn gynharach, er mwyn sicrhau bod pobl yn gwneud dewis gwybodus ynglŷn â beth i'w wneud? Mae hefyd yn ymwneud â sut y mae gofal sylfaenol wedi ei gyfarparu i ymdrin â gofal heb ei drefnu, er mwyn gwneud yn siŵr fod pobl sy'n gallu cael eu gweld a'u trin yn eu cymuned ac nad oes angen iddynt fynd i adran achosion brys yn y lle cyntaf - . Yna, wrth gwrs, mae'n ymwneud â'r hyn sy'n digwydd wrth drosglwyddo rhwng ambiwlansys ac ysbytai, lle mae pobl yno ac angen bod yno. Yr hyn sydd angen i ni ei sicrhau wedyn yw bod llif yn digwydd drwy system gyfan yr ysbyty ac allan drwy'r drws cefn; dyna'r pwynt wedyn ynglŷn ag oedi wrth drosglwyddo gofal o fewn y GIG a gyda gofal cymdeithasol hefyd. Felly, rwy'n cydnabod bod pob un o'r pethau hynny'n cael effaith. Rhan o'r her yn unig yw lefelau staffio a nifer y gwelyau, ac mae angen i ni edrych arno yn ei ystyr lawn. Dyna pam fod y bwrdd gofal heb ei drefnu yn edrych ar hyn drwy'r dull system gyfan. Roeddwn yn falch iawn o fynychu'r digwyddiad fforwm cynllunio tymhorol yr wythnos diwethaf lle roedd y dull system gyfan i'w weld mewn gwirionedd, ac roedd yr holl bartneriaid yno hefyd i drafod yr hyn sydd angen iddynt ei wneud i wella'r system gyfan er lles y claf a'r staff sy'n gweithio yn y system.